CELEX: 32019R0821
Language: sl
Date: 2019-03-12 00:00:00
Title: Delegirana uredba Komisije (EU) 2019/821 z dne 12. marca 2019 o spremembi Uredbe (EU) 2016/1076 Evropskega parlamenta in Sveta, da se v Prilogo I vključi Neodvisna država Samoa

22.5.2019   
               
               
                  SL
               
               
                  Uradni list Evropske unije
               
               
                  L 134/12
               
            
         DELEGIRANA UREDBA KOMISIJE (EU) 2019/821
         z dne 12. marca 2019
         o spremembi Uredbe (EU) 2016/1076 Evropskega parlamenta in Sveta, da se v Prilogo I vključi Neodvisna država Samoa
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1076 Evropskega parlamenta in Sveta z dne 8. junija 2016 o uporabi režimov za izdelke s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (1), in zlasti člena 2(2) Uredbe,
         ob upoštevanju naslednjega:
         
                     (1)
                  
                  
                     V Prilogi I k Uredbi (EU) 2016/1076 so navedene države, za katere se uporabljajo režimi dostopa na trg, določeni v navedeni uredbi.
                  
               
                     (2)
                  
                  
                     Svet je 6. decembra 2018 v imenu Unije odobril pristop Samoe k začasnemu sporazumu o gospodarskem partnerstvu med Unijo in pacifiškimi državami. Po deponiranju akta o pristopu s strani Samoe se začasni sporazum o gospodarskem partnerstvu začasno uporablja med Unijo in Samoo od 31. decembra 2018.
                  
               
                     (3)
                  
                  
                     Zato bi bilo treba Neodvisno državo Samoo vključiti v Prilogo I –
                  
               SPREJELA NASLEDNJO UREDBO:
         
            Člen 1
            V Prilogi I k Uredbi (EU) 2016/1076 se za besedilom „SAINT VINCENT IN GRENADINE“ vstavi naslednje:
            
               „NEODVISNA DRŽAVA SAMOA“.
            
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 185, 8.7.2016, str. 1.